Skuten blir bygget utenfor flasken på en slik måte at den kan foldes sammen og føres gjennom flasketuten. Ulike teknikker benyttes for å gjøre skuten sammenleggbar. For eksempel hengslet mast, hengslede rær og tråder som løper gjennom master og skrog. Vel inne i flasken reises skuten til full størrelse. Dette skjer ved å trekke i tråder som er forbundet med mastene, samt bruk av hjemmelagde verktøy for å justere seil, lime fast tråder, kutte tråder, osv.